b'\n_START_ARTICLE_\nPretorijanska prefektura Vzhod\n_START_SECTION_\nStruktura\n_START_PARAGRAPH_\nPrefektura je bila ustanovljena po smrti Konstantina Velikega leta 337, ko se je Rimsko cesarstvo razdelilo med njegove sinove. Vladar Vzhoda je postal Konstancij II. s pretorijanskim prefektom kot glavnim pomo\xc4\x8dnikom. Njegov del cesarstva je imel \xc5\xa1tiri, kasneje pet diocez, z ve\xc4\x8d provincami. Raztezal se je od vzhodnega Balkana, ki je bil zdru\xc5\xbeen v diocezo Trakijo, preko Male Azije z diocezama Azija in Pont do Bli\xc5\xbenjega vzhoda z diocezama Vzhod in Egipt.'